Diari Oficial de la Generalitat Valenciana


Sumari del DOGV 6841, del 16-08-2012 (2012/7967)

RESOLUCIÓ, de 5 de juliol de 2012, de la Direcció General de Coordinació del Desenrotllament Estatutari, per la qual, en el marc de l'Orde 1/2012, de 17 de febrer, de la Conselleria de Governació, s'accepten dos renúncies presentades després d'haver-se dictat la Resolució, de 27 de juny de 2012, del dit centre directiu, i es concedix una beca a una de les aspirants incloses en la borsa de reserva corresponent al Pla d'Estudis de Ciències Socials i Jurídiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7967


Data del document
:   05-07-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ, de 5 de juliol de 2012, de la Direcció General de Coordinació del Desenrotllament Estatutari, per la qual, en el marc de l'Orde 1/2012, de 17 de febrer, de la Conselleria de Governació, s'accepten dos renúncies presentades després d'haver-se dictat la Resolució, de 27 de juny de 2012, del dit centre directiu, i es concedix una beca a una de les aspirants incloses en la borsa de reserva corresponent al Pla d'Estudis de Ciències Socials i Jurídiques. [2012/7967]  
Vistes les actuacions dutes a terme inicialment a la Direcció General de Coordinació del Desenrotllament Estatutari per a la tramitació i resolució dels expedients incoats a partir de les sol·licituds presentades, en el marc de l'Orde 1/2012, de 17 de febrer, de la Conselleria de Governació.  
Vist que mitjançant Resolució, de 27 de juny de 2012, de la Direcció General de Coordinació del Desenrotllament Estatutari, es van concedir sis beques per a la realització de pràctiques professionals en el dit centre directiu i es van adoptar altres decisions derivades de les previsions, contingudes en la ja ressenyada Orde 1/2012, de 17 de febrer, de la Conselleria de Governació.  
I vistes les renúncies presentades per una de les beneficiàries i per la primera integrant de la borsa de reserva constituïda en eixa mateixa resolució per a les beques de pràctiques professionals en Ciències Socials i Jurídiques, s'adopta esta resolució sobre la base dels següents  
  
Antecedents de fet  
  
Primer. Per mitjà de l'Orde 1/2012, de 17 de febrer, de la Conselleria de Governació, es van convocar sis beques per a la realització de pràctiques professionals a la Direcció General de Coordinació del Desenrotllament Estatutari (DOCV núm. 6721, de 24 de febrer de 2012).  
Segons l'apartat 1 de la seua base primera, la convocatòria té com a objecte la concessió de sis beques, amb els principis de publicitat, transparència, concurrència competitiva, objectivitat, igualtat i no discriminació, per a la realització de pràctiques professionals a la Direcció General de Coordinació del Desenrotllament Estatutari, destinades a donar suport a la formació complementària, millora i especialització professional de llicenciats i diplomats universitaris, o amb titulacions equivalents, i relacionant els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades al desenrotllament i promoció de l'Estatut i de l'autogovern, la recuperació del dret foral civil valencià i promoció, impuls i investigació de les tradicions i institucions pròpies del poble valencià.  
Segons preveu l'apartat 2, de la base primera, de la convocatòria, la concessió de les beques es distribuirà de la manera següent:  
«a) Pràctiques en Ciències Socials i Jurídiques. Es concediran cinc beques a sol·licitants que posseïsquen la llicenciatura en Dret.  
b) Pràctiques en ensenyances tècniques. Es concedirà una beca a un sol·licitant que tinga la titulació d'Enginyeria Tècnica en Informàtica».  
  
Segon. Conclòs el termini per a la presentació de sol·licituds, en data 15 de març de 2012, i tenint en compte l'autobaremació derivada de l'aplicació telemàtica a través de la qual s'ha gestionat la convocatòria, la Comissió Avaluadora prevista en la base quarta va efectuar una primera valoració provisional dels mèrits al·legats per cada aspirant.  
  
En este sentit, en sessió celebrada el 14 de maig de 2012, l'esmentada Comissió Avaluadora va acordar, per unanimitat i de conformitat amb l'apartat 1 de la base onze de la convocatòria, publicar, a la seu electrònica o portal institucional de la Generalitat en Internet i en la pàgina web de la Conselleria de Governació, el llistat provisional de puntuacions, ordenat de manera decreixent i diferenciat per a les beques de pràctiques professionals en Ciències Socials i Jurídiques, i per a la beca de pràctiques professionals en Ensenyances Tècniques, així com la relació de sol·licitants exclosos, amb indicació del motiu de l'exclusió concurrent en cada cas i diferenciant, també, entre els dos tipus de beques abans ressenyats.  
La publicació de l'al·ludit acord va obrir, segons el mencionat apartat 1 de la base onze de la convocatòria, un termini de 10 dies hàbils per a la presentació de les al·legacions que les persones interessades estimaren oportunes.  
Tercer. D'altra banda, de conformitat amb l'apartat quart, de la base deu, de la convocatòria, el termini màxim per a dictar i publicar la resolució de la convocatòria era de tres mesos, a comptar de la data de publicació d'aquella en el Diari Oficial de la Comunitat Valenciana. En conseqüència, el termini hauria d'haver conclòs el 24 de maig de 2012.  
No obstant això, l'elevat nombre de sol·licituds presentades (138) va fer que la Comissió Avaluadora instara, en data 14 de maig d'enguany, l'ampliació del termini indicat. I per això, atenent les previsions contingudes en l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es va publicar en el Diari Oficial de la Comunitat Valenciana número 6777, de 18 de maig de 2012, la Resolució, de 15 de maig de 2012, de la Direcció General de Coordinació del Desenrotllament Estatutari, per la qual es va ampliar, en un màxim de dos mesos, el termini per a dictar i publicar la resolució de la convocatòria.  
Quart. Finalitzat, en data 28 de maig de 2012, el termini de què disposaven les persones interessades per a formular al·legacions en relació amb el llistat provisional de puntuacions, la Comissió Avaluadora es va reunir el 30 de maig de 2012 per a resoldre les al·legacions presentades, determinar quins aspirants havien de passar a la fase d'entrevista, i establir el calendari per al desenrotllament d'esta fase.  
Després de resoldre les al·legacions presentades i haver decidit comunicar la seua desestimació a qui les havia formulat, la Comissió Avaluadora, d'acord amb el que preveu l'apartat 2, de la base novena, en l'apartat 2, de la base onze, i en l'apartat F), de l'annex II de la convocatòria, va acordar, en eixa mateixa sessió de 30 de maig de 2012, convocar, a la fase d'entrevista del procés selectiu, els aspirants que, segons del llistat fet públic el 16 de maig de 2012, comptaven amb una valoració mínima de 8 punts en la suma dels cinc primers apartats del barem de mèrits i havien obtingut les 25 millors puntuacions entre els titulats que optaven a una de les beques convocades per al Pla d'Estudis de Ciències Socials i Jurídiques, i les 10 millors puntuacions entre els titulats que optaven a la beca convocada per al Pla d'Estudis d'Ensenyances Tècniques.  
En el mateix acord es va requerir els aspirants convocats perquè presentaren, el dia que concorregueren a la realització de l'entrevista, la documentació acreditativa de tots els mèrits detallats en el currículum en el moment de formular la sol·licitud, i es va determinar que la fase d'entrevista es desenrotllara durant els dies 7, 8, 11 i 12 de juny de 2012.  
L'esmentat acord es va publicar, en la seu electrònica o portal institucional de la Generalitat en Internet i en la pàgina web de la Conselleria de Governació, el 5 de juny de 2012.  
Quint. Després de fixar, al començament de la sessió del 7 de juny de 2012, els criteris pels quals s'anava a regir a l'hora de puntuar els aspirants, la Comissió Avaluadora va procedir a entrevistar-los seguint el calendari preestablit, de manera que al llarg dels dies 7, 8 i 11 de juny de 2012 van tindre lloc les entrevistes corresponents a les beques de pràctiques professionals en Ciències Socials i Jurídiques, i el 12 de juny de 2012 es van realitzar les dels candidats a la beca de pràctiques professionals en Ensenyances Tècniques.  
Segons el que preveu l'apartat 1 de la base novena de la convocatòria, els candidats no estaven obligats a presentar cap documentació per a acreditar els seus mèrits en el moment de formalitzar la sol·licitud, la Comissió Avaluadora va requerir, com s'ha indicat en l'antecedent de fet quart, els convocats perquè presentaren la documentació acreditativa pertinent i va procedir, abans de cada entrevista, a revisar-la.  
  
A conseqüència d'eixa revisió, l'òrgan col·legiat va anar adoptant durant el procés les decisions necessàries sobre l'increment o la minoració de la puntuació del currículum de les persones interessades i sobre les al·legacions que, si és el cas, estos van plantejar. Així mateix, de conformitat amb l'apartat 2, de la base novena, de la convocatòria, va ser requerint, per escrit i en l'acte, l'aportació de documentació o l'esmena de la ja presentada, en el termini màxim i improrrogable de 10 dies hàbils, quan ho va estimar necessari, als efectes de verificar l'exactitud dels mèrits al·legats pels aspirants.  
En l'acta alçada per a deixar constància del desenrotllament de la fase d'entrevista, consten detallades les decisions adoptades per l'òrgan col·legiat en funció de les circumstàncies concurrents en cada supòsit.  
  
Sext. Finalitzat el termini per a atendre els requeriments efectuats, la Comissió Avaluadora, en sessió celebrada en data 20 de juny de 2012, va valorar la documentació aportada per les persones interessades, va puntuar les entrevistes dutes a terme i va decidir, per unanimitat i d'acord amb el que preveu l'apartat 3, de la base onzena de la convocatòria, elevar, a la Direcció General de Coordinació del Desenrotllament Estatutari, proposta motivada de resolució, el contingut de la qual coincidia, íntegrament, amb les decisions adoptades en la resolució que es menciona en el següent antecedent de fet.  
Sèptim. Mitjançant la Resolució de 27 de juny de 2012, de la Direcció General de Coordinació del Desenrotllament Estatutari, es van concedir sis beques per a la realització de pràctiques professionals en este centre directiu, i es van adoptar altres decisions derivades de les previsions contingudes en la ja ressenyada Orde 1/2012, de 17 de febrer, de la Conselleria de Governació.  
La concessió es va efectuar, amb efectes des de l'1 de juliol al 31 de desembre de 2012.  
Octau. A través d'un escrit registrat d'entrada a la Conselleria de Governació, amb data 3 de juliol de 2012, Helena María Llorens de Arquer, que havia sigut beneficiària d'una de les beques concedides per a la realització de pràctiques professionals en Ciències Socials i Jurídiques, ha presentat la seua renúncia expressa, amb efectes des de l'1 de juliol d'enguany.  
I al seu torn, per mitjà d'un altre escrit registrat d'entrada a la Conselleria de Governació també amb data 3 de juliol de 2012, Ana Duart García, que era la primera integrant de la borsa de reserva per a les beques de pràctiques professionals en Ciències Socials i Jurídiques, ha presentat la seua renúncia expressa a la beca que li haguera correspost com a conseqüència de la primera de les renúncies relatades.  
Nové. Per això, atenent allò que ha disposat la base setze de la convocatòria, i vista la borsa de reserva constituïda per a les beques de pràctiques professionals en Ciències Socials i Jurídiques per Resolució, de 27 de juny de 2012, de la Direcció General de Coordinació del Desenrotllament Estatutari, el cap de Servici d'Avaluació, Coordinació i Divulgació i el cap de Servici de Dret Foral i Seguiment Legislatiu han formulat, amb data 4 de juliol de 2012, proposta motivada de resolució per a acceptar les renúncies presentades per Helena María Llorens de Arquer i Ana Duart García, i concedir una beca a favor de qui ocupa, per orde decreixent de puntuació, el segon lloc en la referida borsa, és a dir, Patricia Ríos Jiménez.  
  
Fonaments de dret  
  
I. De conformitat amb el que preveu l'article 12 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat i en l'article 4 del Decret 114/ 2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'Orde 1/2012, de 17 de febrer, de la Conselleria de Governació, és la persona titular d'este departament.  
  
Segons el que disposa l'article 13.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la disposició final segona de l'esmentada Orde 1/2012, de 17 de febrer, de la Conselleria de Governació, es delega la Direcció General de Coordinació del Desenrotllament Estatutari per a la facultat de resoldre les beques convocades i se li autoritza perquè dicte les resolucions i instruccions necessàries per al desplegament i execució de l'Orde de referència. El que es fa constar als efectes del que preveu l'article 13.4 de la mencionada Llei 30/1992.  
II. Els expedients incoats com a conseqüència de les sol·licituds de beques es van tramitar, de conformitat amb el que establixen les bases de l'Orde 1/2012, de 17 de febrer, de la Conselleria de Governació, i la resolució l'adopció de la qual ara es proposa ha de dictar-se d'acord amb el que establixen les bases dotze i setze d'eixa mateixa orde.  
III. Els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, inclouen la renúncia a drets preexistents com a forma de posar fi al procediment.  
IV. En la base setze de la convocatòria es regulen les borses de reserva de la manera següent:  
«1. Es constituiran dos borses de reserva, una per al Pla d'Estudis de Ciències Socials i Jurídiques i, una altra, per al d'Ensenyances Tècniques, prioritzades ambdós per orde decreixent de puntuació.  
2. Tindran dret a estar inclosos en les borses de reserva aquells aspirants que, després d'haver superat l'entrevista inclosa en el procés selectiu, hagen sigut avaluats per este concepte i no hagen resultat adjudicataris de les beques.  
3. En el cas que es produïsquen vacants durant el període de gaudi de les beques, a causa de renúncies, abandonaments, incompliment d'obligacions o qualsevol altra incidència, es podrà concedir una nova beca, per la resta del període màxim de gaudi d'esta, entre els integrants de les borses regulades en esta base. En este cas la concessió s'efectuarà segons l'orde prioritzat del Pla d'Estudis a què corresponga la vacant. Si la vacant es produïx una vegada transcorreguda la meitat del període de duració de la beca, esta podrà declarar-se deserta.  
  
4. La condició d'integrant de les borses de reserva no generarà en cap moment cap relació laboral amb la Generalitat, ni compromís d'accedir a la condició de becari.  
V. La base segona de la convocatòria regula la dotació econòmica de les beques, i ho fa de la manera següent:  
«De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, en relació amb la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'establix la quantitat inicial de percepció per a les beques sotmeses a l'àmbit d'aplicació del referit decret, cada una de les beques que es concedisca en el marc d'esta convocatòria estarà dotada amb 1.000,00 € (mil euros) bruts mensuals. Sobre el dit import haurà de practicar-se la retenció corresponent a compte de l'impost sobre la renda de les persones físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i les altres, si és el cas, que pogueren correspondre.  
S'atorgaran fins a un total de sis beques amb un import global màxim de 66.000 € (seixanta-sis mil euros) durant l'exercici 2012».  
  
VI. Quant a la duració de les beques, la base tercera de la convocatòria determina el següent:  
«1. El període de duració de les beques s'iniciarà en la data indicada en la resolució d'adjudicació, que serà objecte de publicació en el Diari Oficial de la Comunitat Valenciana, i conclourà en esgotar-se el crèdit total disponible per a esta convocatòria en la Llei de Pressupostos de la Generalitat per a l'exercici 2012.  
2. Sense perjuí del que preveu el paràgraf anterior, la duració de les beques podrà prorrogar-se a l'exercici 2013, mitjançant una resolució expressa, per un període màxim de dotze mesos addicionals, sempre que hi haja crèdit adequat i suficient en els Pressupostos de la Generalitat per a l'exercici 2013 i que l'exercici de l'activitat que s'estiga efectuant així ho requerisca o aconselle.  
A estos efectes, la quantia de cada beca, en la seua corresponent pròrroga, podrà ser actualitzada amb els límits que assenyale la corresponent Llei de Pressupostos de la Generalitat per a l'exercici 2013, sense perjuí del que dispose la resolució que la conselleria competent en matèria d'hisenda dicte per al dit any, en virtut del que establixen els apartats 1 i 3 de l'article 17 i la disposició final segona del Decret 132/2009, de 4 de setembre, del Consell, pel qual es regula la concessió de beques».  
Per tot això, de conformitat amb el que disposen la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de desplegament de l'esmentada Llei, la Llei 5/1983, de 30 de desembre, del Consell, el text refós de la Llei d'Hisenda Pública de la Generalitat, aprovat pel Decret Legislatiu, de 26 de juny de 1991, i l'article 9 del Decret 132/2009, de 4 de setembre, del Consell, pel qual es regula la concessió de beques, i a proposta del cap de Servici d'Avaluació, Coordinació i Divulgació i del cap de Servici de Dret Foral i Seguiment Legislatiu, fent ús de les atribucions que tinc delegades, resolc:  
  
  
Primer  
Acceptar, amb efectes des de l'1 de juliol de 2012, la renúncia presentada per Helena María Llorens de Arquer, a la beca que li va ser concedida, en el marc de l'Orde 1/2012, de 17 de febrer, de la Conselleria de Governació, mitjançant Resolució de 27 de juny de 2012, de la Direcció General de Coordinació del Desenrotllament Estatutari.  
  
Segon  
Acceptar la renúncia presentada per Ana Duart García, a qui, com a primera integrant de la borsa de reserva constituïda per a les beques de pràctiques professionals en Ciències Socials i Jurídiques, li hauria correspost la beca a què va renunciar Helena María Llorens de Arquer.  
  
Tercer  
Concedir, amb efectes des del 6 de juliol de 2012, a Patricia Ríos Jiménez, com a segona integrant de la borsa de reserva abans ressenyada, una beca de pràctiques professionals en Ciències Socials i Jurídiques a la Direcció General de Coordinació del Desenrotllament Estatutari.  
De conformitat amb el que preveu l'apartat 3, de la base setze, en relació amb l'apartat 1, de la base tercera de la convocatòria, esta beca es concedix per la resta del període màxim de gaudi d'esta, és a dir, fins al 31 de desembre de 2012, sempre que hi haja, en els Pressupostos de la Generalitat per al present exercici, consignació econòmica adequada i suficient, i que l'exercici de l'activitat que s'estiga efectuant així ho requerisca o aconselle.  
D'altra banda, de conformitat amb el que establix l'apartat primer de l'Orde 1/2012, de 17 de febrer, de la Conselleria de Governació, en relació amb la base segona de la convocatòria, la beca concedida estarà dotada amb 1.000 € (mil euros) bruts mensuals, i és l'import màxim destinat a finançar les beques de seixanta-sis mil euros (66.000,00 €), amb càrrec a la línia de subvenció T7255000, inclosa en el Programa 111.80 dels Pressupostos de la Generalitat per a 2012, destinat al desenrotllament estatutari i la promoció de l'autogovern.  
  
  
Contra la present resolució, que posa fi a la via administrativa, podrà interposar-se, d'acord amb el que disposa els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, recurs potestatiu de reposició davant del conseller de Governació, en el termini màxim d'un mes a comptar de l'endemà de la seua publicació, o bé cabrà plantejar directament, de conformitat amb el que disposen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació.  
  
València, 5 de juliol de 2012.- El director general de Coordinació del Desenrotllament Estatutari: José Manuel Miralles Piqueres.